CELEX: 62015CN0293
Language: et
Date: 2015-06-15 00:00:00
Title: Kohtuasi C-293/15 P: Slovenská pošta a.s. 15. juunil 2015 esitatud apellatsioonkaebus Üldkohtu (üheksas koda) 25. märtsi 2015. aasta otsuse peale kohtuasjas T-556/08: Slovenská pošta versus komisjon

14.9.2015   
            
            
               ET
            
            
               Euroopa Liidu Teataja
            
            
               C 302/16
            
         Slovenská pošta a.s. 15. juunil 2015 esitatud apellatsioonkaebus Üldkohtu (üheksas koda) 25. märtsi 2015. aasta otsuse peale kohtuasjas T-556/08: Slovenská pošta versus komisjon
   (Kohtuasi C-293/15 P)
   (2015/C 302/21)
   Kohtumenetluse keel: inglise
   
      Pooled
   
   
      Apellant: Slovenská pošta a.s. (esindajad: advokaadid O. W. Brouwer ja A. A. J. Pliego Selie)
   
      Teised menetlusosalised: Euroopa Komisjon, Slovaki Vabariik, Cromwell a.s., Slovak Mail Services a.s., Prvá Doručovacia, a.s., ID Marketing Slovensko s.r.o. (varem TNT Post Slovensko s.r.o.)
   
      Apellandi nõuded
   
   Apellant palub Euroopa Kohtul:
   
               —
            
            
               tühistada vaidlustatud kohtuotsus osaliselt või täies ulatuses ning teha edasikaevatud kohtuotsuse kohta lõplik otsus, tühistades vaidlustatud otsuse täies ulatuses või osaliselt, või – teise võimalusena – saata kohtuasi Üldkohtule uueks arutamiseks;
            
         
               —
            
            
               mõista Üldkohtu ja Euroopa Kohtu menetlusega seotud kulud ning menetlusse astujate kohtukulud välja komisjonilt.
            
         
      Väited ja peamised argumendid
   
   Üldkohus jättis rahuldamata hagi, milles paluti tühistada Euroopa Komisjoni 7. oktoobri 2008. aasta otsus K(2008) 5912 hübriidpostiteenuseid käsitlevate Slovakkia õigusaktide kohta, mis Slovaki Vabariigile adresseeriti.
   Slovenská pošta a.s. palub Euroopa Kohtul:
   
               (i)
            
            
               tühistada eespool nimetatud Üldkohtu otsus täies ulatuses või osaliselt, mille põhjenduseks esitatakse järgmised väited:
               
                           i.
                        
                        
                           
                              Esimene väide: õigusnormi rikkumine, ebaõige tõendamistaseme kohaldamine ja tõendamiskoormise ebaõige jagamine, kui tehti järeldus, et Slovaki Vabariik rikkus EÜ artikli 86 lõiget 1 koostoimes EÜ artikliga 82;
                           
                                       a.
                                    
                                    
                                       Rikutud on õigusnormi, kui tehti järeldus, et ainuõiguse andmine võib iseenesest olla EÜ artikli 86 lõike 1 ja EÜ artikli 82 rikkumine nende sätete koostoimes;
                                    
                                 
                                       b.
                                    
                                    
                                       Rikutud on õigusnormi, kohaldatud ebaõiget tõendamistaset ja ebaõigesti jagatud tõendamiskoormis, kui tehti järeldus, et Slovaki Vabariik on rikkunud EÜ artikli 86 lõiget 1 ja EÜ artiklit 82 nende sätete koostoimes, piirates järelteenuste pakkumist lõpptarbijatega.
                                    
                                 
                     
                           ii.
                        
                        
                           
                              Teine väide: õigusnormi rikkumine, ebapiisav hindamine ja tõendite moonutamine Euroopa Komisjoni välja pakutud asjaomase turu mõiste analüüsimisel ja heakskiitmisel;
                           
                                       a.
                                    
                                    
                                       Õigusnormi rikkumine ja ebapiisav hindamine, nõustudes väitega, et integreeritud hübriidpostiteenuste asjaomase turu saab määratleda ainuüksi nõudmise ja pakkumise (väidetava) olemasolu alusel;
                                    
                                 
                                       b.
                                    
                                    
                                       Tõendite moonutamine ja ebapiisav hindamine, kui tehti järeldus, et turul valitseva nõudmise kohta on võimalik teha järeldus komisjoni esitatud tõendite alusel.
                                    
                                 
                     
         
               (ii)
            
            
               Teha edasikaevatud kohtuotsuse kohta lõplik otsus, tühistades vaidlustatud otsuse täies ulatuses või osaliselt, või – teise võimalusena – saata kohtuasi Üldkohtule uueks arutamiseks;
            
         
               (iii)
            
            
               Mõista Üldkohtu ja Euroopa Kohtu menetlusega seotud kulud ning menetlusse astujate kohtukulud välja komisjonilt.